Kristalina Georgieva

Kristalina Georgieva (født 13. august 1953 i Sofia) er en bulgarsk økonom og politiker. Hun ble i september 2019 valgt som ny leder av Det internasjonale pengefondet, med tiltredelse 1. oktober 2019.

Georgieva, som er datter av en bygningsingeniør, studerte politisk økonomi og sosiologi ved «Karl Marx-universitetet for økonomi» (nå «Universitetet for nasjonal og global økonomi») i Sofia (avsluttende eksamen i 1976) og studerte deretter med et British Council-stipend ved London School of Economics.

Hun ble i 2010 medlem av José Manuel Barrosos andre Europakommisjon, Barroso-kommisjonen, med ansvar for internasjonalt samarbeid, humanitær bistand og krisehåndtering. Georgieva var fra 1. november 2014 til 2017 én av sju visepresidenter i Juncker-kommisjonen og hadde ansvar for budsjett og menneskelige ressurser.

Georgieva har hatt en rekke stillinger i Verdensbanken og ble i 2017 leder av Den internasjonale bank for gjenoppbygging og utvikling.

Hun kandiderte for å bli FNs generalsekretær i 2016, men tapte mot Antonio Guterres. 

Hun er gift og har ett barn.

Referanser 

Bulgarske politikere
Europakommissærer
Personer fra Sofia